पटना। बिहार मे 15 विभाग क प्रधान सचिव समेत भारतीय प्रशासनिक सेवा (आईएएस) क 34टा वरिष्ठ अधिकारी कए स्थानांतरण करि देल गेल अछि। शिक्षा विभाग क प्रधान सचिव अंजनी कुमार सिंह कए कृषि विभाग क सचिव बना देल गेल अछि। स्वास्थ्य विभाग क प्रधान सचिव अमरजीत सिन्हा आब शिक्षा विभाग क प्रधान सचिव भ गेलाह अछि।
 दोसर दिस, श्रम संसाधन विभाग क प्रधान सचिव ब्यास जी कए स्वास्थ्य विभाग क प्रधान सचिव बना देल गेल अछि, त संसदीय कार्य विभाग क प्रधान सचिव फूल सिंह पंचायती राज मे आ पंचायती राज क प्रधान सचिव कए संसदीय कार्य विभाग मे पठा देल गेल अछि।
 स्थानांतरण सूची मे भागलपुर क जिलाधिकारी नर्मदेश्वर लाल कए दरभंगा क डीएम त वैशाली क डीएम प्रेम सिंह मीणा कए भागलपुर क डीएम बना देल गेल अछि। पटना क उप विकास आयुक्त मनोज कुमार कए बेगूसराय क डीएम बना देल गेल अछि त बेगूसराय क डीएम क पद स जीतेन्द्र कुमार कए वैशाली क डीएम पर पठा देल गेल अछि। वीरेन्द्र प्रसाद यादव कए शेखपुरा डीएम स हटा कए कटिहार क डीएम बना देल गेल अछि, जखनकि कटिहार क डीएम अश्विनी दत्तात्रेय ठाकरे कए सीतामढ़ी क डीएम बना देल गेल अछि।
 21. असंगबा चुबा आओ- सामान्य प्रशासन विभाग मे योगदान देताह। 